Na podlagi sedmega odstavka 57. člena, 58. člena in 59. člena Zakona o javnih uslužbencih (Uradni list RS, št. št. 63/07 – UPB, s spremembami in dopolnitvami) **Direkcija Republike Slovenije za vode** objavlja javni natečaj za zasedbo prostega uradniškega delovnega mesta za nedoločen čas s polnim delovnim časom in 3 mesečnim poskusnim delom:

**PODSEKRETAR, šifra DM: 4212, (m/ž)**

Lokacija opravljanja dela: Ljubljana

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko univerzitetno izobraževanje (prejšnje)/visokošolska univerzitetna izobrazba (prejšnja) - (Vrsta izob. KLASIUS: 17002) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) (Vrsta izob. KLASIUS: 17001) oziroma magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) (Vrsta izob. KLASIUS: 17O99), magistrsko izobraževanje (druga bolonjska stopnja)/magistrska izobrazba (druga bolonjska stopnja) (Vrsta izob. KLASIUS: 17003),
* 6 let delovnih izkušenj oziroma izpolnjevanje pogojev za naziv podsekretar,
* opravljeno usposabljanje za imenovanje v naziv,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo z magisterijem znanosti, doktoratom oziroma zaključenim specialističnim študijem.

Pri izbranemu kandidatu se bo preverjalo ali ima opravljeno obvezno usposabljanje za imenovanje v naziv. Kandidati, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo moral izbrani kandidat najkasneje v enem letu od sklenitve pogodbe o zaposlitvi opraviti usposabljanje za imenovanje v naziv, predpisano v skladu z 89. členom ZJU.

Delovne naloge izbranega kandidata na delovnem mestu bodo:

- neposredna pomoč pri vodenju strokovnih nalog na delu delovnega področja oziroma

notranje organizacijske enote,

- vodenje projektnih skupin,

- samostojno oblikovanje sistemskih rešitev in drugih najzahtevnejših gradiv,

- vodenje in sodelovanje v najzahtevnejših projektnih skupinah,- opravljanje drugih najzahtevnejših nalog.

Izbrani kandidat bo zadolžen za vodenje projektov, od priprave razpisov do izvedbe.

Prijava na javni natečaj se mora obvezno **posredovati na predpisanem obrazcu »Vloga za zaposlitev«** (objavljena na osrednjem spletišču gov.si), iz katere mora biti razvidno:

1. izpolnjevanje pogoja izobrazbe: v izjavi kandidat navede raven in smer izobrazbe, datum (dan, mesec, leto) zaključka izobraževanja, pridobljen strokovni naziv ter izobraževalno ustanovo, pri kateri je bila izobrazba pridobljena;
2. izpolnjevanje pogoja zahtevanih delovnih izkušenj: v izjavi kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela na posameznem delovnem mestu);
3. da izjavlja:

* da je državljan Republike Slovenije,
* da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. da za namen tega javnega natečaja skladno z GDPR dovoljuje Direkciji RS za vode, pridobitev podatkov iz prejšnje točke tega javnega natečaja iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

V skladu z 61.a členom ZJU, se v izbirni postopek ne uvrsti kandidat, ki ne izpolnjuje natečajnih pogojev.

V izbirnem postopku se bo strokovna usposobljenost kandidatov presojala na podlagi navedb v prijavi, priloženih pisnih izjav in drugih dokazil, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov, ki jih določi imenovana natečajna komisija.

Od kandidata za razpisano delovno mesto pričakujemo veliko mero samoiniciativnosti, kreativnosti, organizacijskih sposobnosti in pripravljenosti na spremembe. Nujna je velika zavzetost in odločenost za izvedbo zastavljenih ciljev, spremljanje rokov in odlične komunikacijske sposobnosti.

Prednost pri izbiri bodi imeli kandidati z izkušnjami pri vodenju investicij oz. projektov na področju gradbeništva, z izkušnjami vodenja ali sodelovanja z evropskimi projekti, delavni in samoiniciativni kandidati, ki imajo sposobnost nastopanja v javnosti in poznajo zakonodajo s področja upravljanja voda, gradbeništva in umeščanja v prostor. Prosimo, da kandidati navedeno obvezno označijo v obrazcu »Vloga za zaposlitev«, pod točko 4. d).

Prednost pri izbiri bodo imeli kandidati s strokovno izobrazbo tehnične smeri.

Direkcija Republike Slovenije za vode bo opravila izbiro kandidata glede na javni natečaj oz. predmetno objavo in z izbranim kandidatom sklenila delovno razmerje za nedoločen čas s polnim delovnim časom in 3 mesečnim poskusnim delom. Poskusno delo se lahko podaljša v primeru začasne odsotnosti z dela.

Izbrani kandidat bo delo na uradniškem delovnem mestu podsekretar opravljal v nazivu podsekretar z možnostjo napredovanja v naziv sekretar. Izbrani kandidat bo delo opravljal v prostorih Direkcije Republike Slovenije za vode, na naslovu Hajdrihova ulica 28c, 1000 Ljubljana oziroma v drugih uradnih prostorih Direkcije Republike Slovenije za vode.

Kandidat vloži prijavo v pisni obliki **obvezno** na obrazcu »Vloga za zaposlitev«, ki jo pošlje v zaprti ovojnici z označbo: »Za javni natečaj za delovno mesto podsekretar, šifra DM: 4212, št. 11002-17/2023« na naslov: Direkcija RS za vode, Mariborska cesta 88, 3000 Celje, in sicer v roku 14 dni po objavi javnega natečaja na osrednjem spletnem mestu državne uprave gov.si, spletni strani Zavoda RS za zaposlovanje ter oglasni deski Zavoda RS za zaposlovanje. Za pisno obliko prijave se šteje tudi elektronska oblika, poslana **na elektronski naslov** [**gp.drsv@gov.si**](mailto:gp.drsv@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 90 dni po opravljeni izbiri. Obvestilo o končanem postopku javnega natečaja bomo objavili na osrednjem spletnem mestu državne uprave gov.si.

Informacije o izvedbi javnega natečaja dobite vsak delovni dan od 10. do 11. ure na telefonski številki (01) 478 3163, ga. Sonja Brumat, informacije o delovnem področju na telefonski številki (01) 478 3193, g. Rok Penec.

Opomba: V besedilu javnega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.